Document ID: 32007R0681

NEUVOSTON ASETUS (EY) N:o 681/2007,
annettu 13 päivänä kesäkuuta 2007,
maksukyvyttömyysmenettelyistä annetun asetuksen (EY) N:o 1346/2000 liitteissä A, B ja C olevien maksukyvyttömyysmenettelyjä, likvidaatiomenettelyjä ja selvittäjiä koskevien luetteloiden muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon maksukyvyttömyysmenettelyistä 29 päivänä toukokuuta 2000 annetun neuvoston asetuksen (EY) N:o 1346/2000 (1) ja erityisesti sen 45 artiklan,
ottaa huomioon komission ehdotuksen,
sekä katsoo seuraavaa:
(1)
Asetuksen (EY) N:o 1346/2000 liitteissä A, B ja C on luettelot nimikkeistä, jotka on annettu jäsenvaltioiden kansallisissa lainsäädännöissä niille menettelyille ja selvittäjille, joihin asetusta sovelletaan. Liitteessä A on luettelo asetuksen 2 artiklan a alakohdassa tarkoitetuista maksukyvyttömyysmenettelyistä. Liitteessä B on luettelo asetuksen 2 artiklan c alakohdassa tarkoitetuista likvidaatiomenettelyistä ja liitteessä C luettelo asetuksen 2 artiklan b alakohdassa tarkoitetuista selvittäjistä.
(2)
Asetuksen (EY) N:o 1346/2000 liitteitä A, B ja C on muutettu vuoden 2003 liittymisasiakirjalla Euroopan unioniin vuonna 2004 liittyneiden kymmenen jäsenvaltion maksukyvyttömyysmenettelyjen, likvidaatiomenettelyjen ja selvittäjien sisällyttämiseksi niihin, asetuksella (EY) N:o 603/2005 (2) ja asetuksella (EY) N:o 694/2006 (3) mainittujen liitteiden muuttamiseksi useiden jäsenvaltioiden osalta sekä asetuksella (EY) N:o 1791/2006 Bulgarian ja Romanian maksukyvyttömyysmenettelyjen, likvidaatiomenettelyjen ja selvittäjien sisällyttämiseksi niihin.
(3)
Tšekki ilmoitti komissiolle 29 päivänä elokuuta 2006 asetuksen (EY) N:o 1346/2000 45 artiklan mukaisesti muutoksista kyseisen asetuksen liitteissä A, B ja C esitettyihin luetteloihin.
(4)
Romania ilmoitti komissiolle 26 päivänä tammikuuta 2007 asetuksen (EY) N:o 1346/2000 45 artiklan mukaisesti muutoksista kyseisen asetuksen liitteissä A, B ja C esitettyihin luetteloihin.
(5)
Italia ilmoitti komissiolle 27 päivänä helmikuuta 2007 asetuksen (EY) N:o 1346/2000 45 artiklan mukaisesti muutoksista kyseisen asetuksen liitteissä B ja C esitettyihin luetteloihin.
(6)
Ruotsi ilmoitti komissiolle 23 päivänä maaliskuuta 2007 asetuksen (EY) N:o 1346/2000 45 artiklan mukaisesti muutoksesta kyseisen asetuksen liitteessä C esitettyyn luetteloon.
(7)
Asetus (EY) N:o 1346/2000 sitoo Yhdistynyttä kuningaskuntaa ja Irlantia, ja mainitun asetuksen 45 artiklan nojalla ne osallistuvat sen vuoksi tämän asetuksen antamiseen ja soveltamiseen.
(8)
Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän asetuksen antamiseen eikä se sido Tanskaa eikä sitä sovelleta siihen.
(9)
Asetus (EY) N:o 1346/2000 olisi siten muutettava tämän mukaisesti,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1346/2000 seuraavasti:
1)
Korvataan liite A tämän asetuksen liitteessä I olevalla tekstillä;
2)
Korvataan liite B tämän asetuksen liitteessä II olevalla tekstillä;
3)
Korvataan liite C tämän asetuksen liitteessä III olevalla tekstillä.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Kuitenkin Tšekin osalta liitteissä A, B ja C olevia nimikkeitä sovelletaan 1 päivästä tammikuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa Euroopan yhteisön perustamissopimuksen mukaisesti.
Tehty Luxemburgissa 13 päivänä kesäkuuta 2007.

Labels: 12
11
4
18